Morten Kok forlader Ny Alliance samtidig med Malou Aamund.

Morten Kok meddeler i en pressemedelelse at han i dag fremsender sin udmeldelse til partiet Ny Alliance. - Med Malou?s afgang forsvinder den sidste glød, skriver den tidligere folketingskandidat, og henviser til Malou Aalmund der netop i dag tirsdag har meddelt, at hun forlader Ny Alliance for at træde ind i Venstres folketingsgruppe. - Efter Malou Aamund har kastet håndklædet i ringen, gider jeg ikke mere. Jeg kunne have meldt mig ud for længst, men Malou har været ung og ubesmittet af tidligere politiske tilhørsforhold, og det at hun sad i folketinget, gjorde at jeg troede, at der var håb endnu. Men det gør jeg ikke længere, uddyber Morten Kok til TV2/NORD. Morten Kok afviser ikke, at han en dag dukker op i et andet parti men for for tiden afventer han situationen.